Diari Oficial de la Generalitat Valenciana


Sumari del DOGV 7595, del 18-08-2015 (2015/7091)

RESOLUCIÓ de 4 d'agost de 2015, de la consellera de Justícia, Administració Pública, Reformes Democràtiques i Llibertats Públiques, per la qual es publica la data de realització del primer exercici de les proves selectives d'accés al subgrup A1, sector administració especial, tècnic/a de seguretat i salut, torn d'accés lliure. Convocatòria 20/10.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7595

Data del DOGV
:   18-08-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/7091


Data del document
:   04-08-2015

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 4 d'agost de 2015, de la consellera de Justícia, Administració Pública, Reformes Democràtiques i Llibertats Públiques, per la qual es publica la data de realització del primer exercici de les proves selectives d'accés al subgrup A1, sector administració especial, tècnic/a de seguretat i salut, torn d'accés lliure. Convocatòria 20/10. [2015/7091]  
Vista la Resolució de 28 d'abril de 2015, de la Conselleria d'Hisenda i Administració Pública, per la qual s'eleva a definitiva la llista provisional de persones admeses i excloses a les proves selectives d'accés al subgrup A1, sector administració especial, tècnic/a de seguretat i salut, torn d'accés lliure, Convocatòria 20/10 (DOCV 7520, 07.05.2015).  
  
Vista la correcció d'errades de la Resolució de 28 d'abril de 2015, de la Conselleria d'Hisenda i Administració Pública, per la qual s'eleva a definitiva la llista provisional de persones admeses i excloses a les proves selectives d'accés al subgrup A1, sector administració especial, tècnic/a de seguretat i salut, torn d'accés lliure, Convocatòria 20/10 (DOCV 7528, 19.05.2015).  
Vista la Resolució de 12 de juny de 2015, de la Conselleria d'Hisenda i Administració Pública, per la qual es modifica la composició de l'òrgan tècnic de selecció de les proves selectives d'accés al subgrup A1, sector administració especial, tècnic/a de seguretat i salut, torn d'accés lliure, Convocatòria 20/10 i torn de promoció interna, convocatòria 21/10 i es posposa temporalment la realització del primer exercici de la convocatòria 20/10, torn d'accés lliure (DOCV 7549, 16.06.2015).  
  
D'acord amb el que estableix l'article 10.2 del Decret 33/1999, de 9 de març, pel que s'aprova el Reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de Funció Pública i amb la base 7.5 de l'Ordre 1/2014, de 13 de maig, de la Conselleria d'Hisenda i Administració Pública, per la qual es convoquen proves selectives d'accés al subgrup A1, sector administració especial, tècnic/a de seguretat i salut, torn d'accés lliure, Convocatòria 20/10 (DOCV 7226, 04.03.2014), resolc:  
  
  
Primer  
Convocar totes les persones admeses (Alacant, Castelló i València) en la Resolució de 28 d'abril de 2015, a la realització del primer exercici que tindrà lloc el pròxim dia 21 de setembre de 2015 (dilluns), a les 10.00 hores en l'Escola Valenciana d'Estudis de la Salut. (EVES), c/ Juan de Garay, número 21, 46583 València.  
L'ordre de crida dels aspirants començarà amb la lletra «V» conforme el resultat del sorteig celebrat el dia 24 de setembre de 2010 (DOCV 6376, 14.10.2010).  
Les persones admeses hauran d'acreditar la seua personalitat per mitjà de la presentació del DNI, del NIE, del passaport o del permís de conduir en el moment de ser cridades a les aules on es realitze l'exercici corresponent a la present convocatòria sense que per a aquest efecte siguen vàlides les fotocòpies compulsades dels dits documents, així com de l'exemplar per a la persona interessada de la sol·licitud d'admissió a les proves.  
També hauran de portar necessàriament, bolígraf, llapis del número 2 i goma d'esborrar.  
D'acord amb el que disposa la base 9.2 de convocatòria 20/10 les persones admeses quedaran decaigudes en el seu dret quan es personen en els llocs de celebració quan ja s'hagen iniciat les proves o per la inassistència a les mateixes encara que es dega a causes justificades.  
  
  
Segon  
Contra aquesta resolució, que posa fi a la via administrativa, es podrà interposar recurs contenciós administratiu en el termini de dos mesos comptadors des de l'endemà de la publicació, davant el Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, reguladora de la jurisdicció contenciós-administrativa. No obstant això, podrà interposar-se potestativament recurs de reposició davant el mateix òrgan que va dictar l'acte que es recorre, en el termini d'un mes comptador des de l'endemà de la seua publicació, o qualsevol altre recurs que estime procedent per a la defensa dels seus interessos.  
  
València, 4 d'agost de 2015.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.